gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu en ca en en es es en en en en es en gu gu gu gu gu gu gu gu gu gu en en en en tr en en en en en en en en en gu en gu en gu gu zh en en en gu en gu en gu en en en en en en en en en en gu en en en en fr en en en gu gu gu gu gu gu gu gu gu gu gu gu en gu gu gu gu en en en hbs_lat en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en en
ReadGujarati.com: રીડગુજરાતી : તેરમા વર્ષમાં મંગલ પ્રવેશ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
વડીલો, સ્નેહીઓ.. વાચક અને સર્જક મિત્રો,
આજે રીડગુજરાતી ટીનએજમાં પ્રવેશી રહ્યું છે, આ મહાકાય ઈ-સામયિકનો તેરમા વર્ષમાં પ્રવેશ થઈ રહ્યો છે અને મૃગેશભાઈનો આજે જન્મદિવસ છે. મૃગેશભાઈના નામની આગળ સ્વ. મૂકવાનું મન નથી થતું, રીડગુજરાતી શરૂ કરીને, ગુણવત્તાસભર અને નિયમિત મનનીય અને પ્રેરણાદાયક સાહિત્ય પ્રસ્તુત કરીને તથા દેશવિદેશમાં વસતા અનેક ગુજરાતીઓને વાંચવા માટે સર્વશ્રેષ્ઠ ઓનલાઈન માધ્યમ ઉપલબ્ધ કરાવીને ભાષા માટે તેમણે કરેલી અપાર મહેનત અને નિઃસ્વાર્થ કાર્યને હજારો વાચકોએ વખાણ્યું અને માણ્યું છે. મને યાદ છે કે હું મારી કારકિર્દીની શરૂઆતમાં દિલ્હીમાં અને ઝારખંડમાં હતો ત્યારે એક ગુજરાતી કાગળ વાંચવા તરસી જતો. એવા સમયે ઓનલાઈન ગુજરાતી સંસાધનો જ મારી મદદે આવેલા અને કદાચ મને ભાષાથી અલગ થઈ જતો બચાવવામાં આ જ ઓનલાઈન મહાગ્રંથોએ ભાગ ભજવ્યો છે. મને મારી ભાષા અને ભૂમી સાથે જોડી રાખવામાં રીડગુજરાતીનો અપાર અને અનન્ય ફાળો છે. આજે દિલ્હીમાં બેસીને જ્યારે હું આ લખી રહ્યો છું અને વિશ્વભરના ગુજરાતીઓ માટે રીડગુજરાતી સાહિત્યકૃતિઓ પ્રસ્તુત કરે છે ત્યારે ભૌગોલિક વિવિધતાઓને કોરાણે મૂકીને સાહિત્યને પ્રસરાવવામાં રીડગુજરાતી અને મૃગેશભાઈના યોગદાનને યાદ કરું તો મન અહોભાવથી ભરાઈ જાય. સાથે સાથે પોતાના અંગત જીવનને અને ઉજ્જવળ કારકિર્દીને કોરાણે મૂકીને ભાષાની સેવા કરવાની આ ધગશને મેં અંગત રીતે તેમની સાથેની મિત્રતાને લીધે જોઈ છે અને સમજવાનો પ્રયત્ન કર્યો છે.
અમારી મૃગેશભાઈના ઘરે અને સ્વ. શ્રી મીરાબેન ભટ્ટના ઘરે, અરુણભાઈ અને અમારી સૌની વચ્ચે થતી અનેક ગોઠડીઓમાં સાહિત્યના અર્કને મેં સમજવાનો યત્ન કર્યો છે. સાહિત્યને અને સરળ જીવનને વરેલા આ મહાનુભાવોની વચ્ચે મને કમાવાની અને સ્વાર્થની વૃત્તિ સદાય તુચ્છ લાગી છે. આજે તો મીરાબેન અને મૃગેશભાઈ બંને આ વિશ્વને છોડી ગયા છે, સ્વર્ગમાંએ બંને ક્યાંક આમ જ આપણા સદાબહાર સાહિત્યની કૃતિઓ સાથે ગોઠડી માંડતા હશે! તેમની ચર્ચાઓ મને સદાય કોઈ કૃતિની ઉપરછલ્લી ચર્ચા કે ટિકા કરવાની બદલે કે કોઈ લેખકના સ્વભાવ અને તેમની કૃતિઓ વચ્ચેની અસંગતતાની ચર્ચાઓને બદલે તેની ભાવલક્ષી ચર્ચાનું જ દેખાયું છે. ક્યારેક તો એમ પણ થાય કે જે કૃતિ મને ન ગમી હોય એ તેમને કહું તો એનો પણ એક નવા જ પ્રકારનો અર્થ તેઓ મારી સામે ખોલી આપે, મેં ક્યારેક એમને પૂછેલું પણ ખરું, ‘શું લેખકે જ્યારે સર્જન કર્યું હશે ત્યારે આટલુ ઉંડાણમાં વિચાર્યું હશે?’ મને યાદ છે કે મૃગેશભાઈ કહેતા, ‘કોઈ ક્યાં પ્રયત્ને લખે છે, આ તો બધું લખાય છે..’
મિત્ર મૃગેશભાઈ, મને રીડગુજરાતી પર નિયમિત લેખ ન મૂકી શકાય ત્યારે કાયમ અફસોસ થાય કે ઉપર આવીને મારે તમારો ઠપકો ખાવો પડશે, અઠવાડીયે છની બદલે ત્રણથી ચાર કૃતિઓ મૂકવાનો યત્ન રહે છે. ગઈકાલે જ ધનંજયકાકા સાથે ચર્ચા થઈ તેમ હવે ટાઈપ કરેલી કૃતિઓનો એક સંગ્રહ અગાઉથી જ આપણી પાસે હોય તો રોજ એક કૃતિ મૂકી શકીએ એવી વ્યવસ્થા કરવી છે. સોનિયાબેન ઠક્કરની અથાગ અને સતત નિઃસ્વાર્થ મહેનત, કાકા ધનંજયભાઈ શાહની લેખ શોધી આપવાની ચીવટ અને તેને સ્કેન કરી મોકલવાની મહેનત, હજારો વાચકોનો રોજે મળતો અથાગ પ્રેમ અને પ્રતિભાવ, સ્નેહસભર ઈ-મેલ્સ અને ફોનકોલ્સ, કેટલાય વાચકોની લેખ માટેની ઉઘરાણી.. આ બધુંય તમારી જ મહેનતનું અને તમારા જ હકનું છે. મને નિરાશાના અને હતાશામાં વાંચન જ દિશા ચીંધે છે, કોઈ એક સંવાદ કે લીટી સ્પર્શી જાય અને થાય કે જાણે ઈશ્વર પોતે જ મને એ વંચાવવા ઈચ્છે છે, ઈશ્વર મારા સવાલનો જવાબ જાણે મને આ રીતે આપે છે, અને હું ફરી જાણે રિફ્રેશ થઈને ઝંપલાવી દઉં છું.
આજે ગુરુપૂર્ણિમા છે, અને મને સાહિત્યગંગા તરફ પાછો વાળવા બદલ મૃગેશભાઈ અને રીડગુજરાતીને ગુરુસ્થાને વંદન. રીડગુજરાતીની ક્લિક્સ સતત અને રોજ દસહજારથી વધુ રહે છે, એ વાચકોનો અપાર સ્નેહ અને ભરોસો જ દર્શાવે છે. એ સર્વેને હ્રદયપૂર્વક વંદન. સાહિત્યની આ ગંગાને ફક્ત માર્ગ આપવાનું મને મળેલું કાર્ય પણ કેટલુ આત્મસંતોષ આપે છે.. એ જવાબદારીનું હું વહન કરી શકું છું તેમાં પ્રત્યક્ષ કે પરોક્ષ રીતે પણ મદદ કરવા બદલ સર્વેનો આભાર.
રીડગુજરાતીના સર્વે સર્જકો, વાચકો, પ્રકાશકો, મદદકર્તાઓ, સંસ્થાઓ અને વડીલ સાહિત્યકારોનો ખૂબ ખૂબ આભાર, આપણા સર્વેનો આ સહિયારો પ્રયાસ મૃગેશભાઈએ વિચારેલા અને મહેનતથી ઉછેરેલા આ વટવૃક્ષના મૂળ હેતુને સદા સર્વદા વળગી રહે એ ઈશ્વરને પ્રાર્થના..
ટીન એજમાં પ્રવેશવા બદલ અને જન્મદિવસની ખૂબ શુભકામનાઓ રીડગુજરાતી.. હેપ્પી બર્થડે મૃગેશભાઈ..
Email This Article ·  Print This Article ·  Save article As PDF ·   Subscribe ReadGujarati
« Previous શોપિંગ – મૃગેશ શાહ
રીડગુજરાતી : ચૌદમા વર્ષમાં મંગલ પ્રવેશ – સંપાદક
આજના આ શુભ દિવસે, યોગિની એકાદશીના મંગલ પ્રભાતે આપ સૌ વાચકમિત્રો, સર્જકો, સહયોગીઓ, વડીલો તથા સર્વ મિત્રોને મારા પ્રણામ. આજે તેર વર્ષ પૂરા કરીને રીડગુજરાતી ચૌદમા વર્ષમાં પ્રવેશી રહ્યું છે એનો અપાર આનંદ છે. સાહિત્ય સાથેની આ યાત્રામાં દર વર્ષે ઘણું બધું ઉમેરાતું જાય છે અને સાથે સાથે નવું નવું અમારી અંદર ઊગતું પણ જાય છે! સેંકડો પુસ્તકો-લેખોમાંથી પસાર થવાનું ... [વાંચો...]
ગત તારીખ ૫મી જૂન 2014ના રોજ આપણી વચ્ચેથી દૂર થયેલા મૃગેશભાઈના અવસાનને જોતજોતામાં એક વર્ષ થઈ ગયું, સમય તેની ગતિએ સરતો રહે છે, બદલાવ એ દુનિયાનો નિયમ છે અને મૃત્યુ તો અકળ છે એવી બધી વાતો ખબર હોવા છતાં એક સહ્રદય મિત્ર, એક સ્પષ્ટવક્તા સલાહકાર અને સરળ વ્યક્તિત્વને ગુમાવવાનો વસવસો ઓછો થતો નથી. અને એ ફક્ત મારા માટે જ છે ... [વાંચો...]
રીડગુજરાતીના સર્વે વાચકમિત્રો, સર્જકમિત્રો અને શુભેચ્છકોને નૂતન વર્ષ ૨૦૭૧ના સાલ મુબારક. ઇશ્વર આપને આ નવા વર્ષે સુખ, શાંતિ, સંપતિ અને સન્મતિથી સમૃદ્ધ કરે એવી અનેકો શુભકામનાઓ. દર વર્ષે તંત્રીલેખ હેઠળ અહીં મૃગેશભાઈ રીડગુજરાતીના વાચકો સાથે તેમના મનની વાત વહેંચતા, આજે રીડગુજરાતી તેના સર્વે સહાયક અને સંચાલક મિત્રોની એક ટીમ તરીકે કાર્ય કરી રહી છે. એથી આજે મૃગેશભાઈના પિતાજી શ્રી ધનંજયભાઈ ... [વાંચો...]
8 પ્રતિભાવો : રીડગુજરાતી : તેરમા વર્ષમાં મંગલ પ્રવેશ
July 9, 2017 at 9:03 pm
wish u many many happy returns of the day mrugeshbhai
and read gujarati.com ne khub khub aabhar jivan jiva va ni kada to aahi thi j made
aav na ra varso pan aavu ne aavu jivan prerak sahitya pirasta raho a j subh kamna.
guru punam na khub khub aabhinandan.
July 10, 2017 at 4:30 am
Thanks Late Shri Mrugeshbhai who is driving force to encourage me to write stories. My several stories are published in this web site. Happy Birthday to you wherever you are. Congrats to Read Gujarati.com on 13 th Birthday.
July 10, 2017 at 10:12 am
રિડ ગુજરાતીની ૧૩મી જન્મસંવત્સરીની અઢળક શુભકામનાઓ. તરુણવયનો તરવરાટ અનોખો જ હોય છે. રિડ ગુજરાતી આવો તરવરાટ ફેલાવશે તેવી શુભેચ્છાઓ.
જગદીશ કરંગીયા ‘સમય’ says:
July 10, 2017 at 11:32 am
@ રીડગુજરાતી ને જન્મદિવસની શુભકામનાઓ.
July 10, 2017 at 10:00 pm
મૃગેશભાઈનો હ્રદયપૂર્વક આભાર અને સત સત નમન
July 14, 2017 at 12:38 am
“રીડ ગુજરાતી” ના 13 મા વર્ષ મા પ્રવેશ બદલ વાચક મિત્રો ના ખૂબ-ખૂબ અભિનંદન.
July 15, 2017 at 5:12 pm
Wish you many many happy return of the day. I love to read gujarati novel.I wish read gujarati.com that it celebrate 100th birthday
January 5, 2018 at 4:29 pm
I can not even find words to convey my sincere thanks to hard working people who set up this web site. You do not know how much you have help people like me
Lot of blessing / good wishes from the bottom of my heart
Click here to cancel reply.
Select language:   Gujarati   English   (Press F12 to change language) Show Keyboard
Like us on FB
Like us on FB
આદ્યાક્ષરી સંક્ષેપો વિશે – સુમન શાહ
તને દુશ્મનને ગોળી મારવા મોકલ્યો છે…! – એષા દાદાવાળા
મમ્મીની નોકરી – ડૉ. નિમિત્ત ઓઝા
રાજુ ઈઝ રેડી – સુષમા શેઠ
મારી કબજીયાત – સનત ત્રિવેદી
સત્યનો નિયમ – સંત પુનિત
સાસ ભી કભી બહુ થી.. – પલ્લવી જિતેન્દ્ર મિસ્ત્રી
પોપટ મજા કરે! – આરોહી શેઠ
ખાલીપો – ડો. વિષ્ણુ એમ. પ્રજાપતિ
એક પગલું જીવન તરફ – સરલા સુતરિયા
Vishwas: Nice essay is best for board exam
prerak pandya: ભૈ, તમે શરુઆત કરશો તો થસે. દાહિ સાસરે ના...
અનંત પટેલ: વાહ, પત્નીઓ સંબંધમાં ગમ્મત કરાવતો સરસ લેખ
અનંત પટેલ: મજેદાર ટૂચકા
અનંત પટેલ: સરસ લેખ. મઝા આવી ગઈ
KIRIT S MARVANIYA: NICE STORY. PLEASE BE CONTINUE.
Vaishali Maheshwari: Thank you Ms. Avantikaben Gunwant...
HARSHAD MODI: Thank you Amitbhai. I am Happy
Amit: Mara Raday ni Lagnio apna raday ne sparshi gai e j...
HARSHAD MODI: Lekhak Khoob j Hriday Sparshi Shaili ma...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
આદ્યાક્ષરી સંક્ષેપો વિશે – સુમન શાહ
તને દુશ્મનને ગોળી મારવા મોકલ્યો છે…! – એષા દાદાવાળા
મમ્મીની નોકરી – ડૉ. નિમિત્ત ઓઝા
રાજુ ઈઝ રેડી – સુષમા શેઠ
મારી કબજીયાત – સનત ત્રિવેદી
રીડગુજરાતી વિશે : પ્રેસ વિભાગ
આમ્રપાલી – પ્રકાશ પંડ્યા, હર્ષદ દવે (પ્રકરણ ૧૧)
કાળીચૌદશનો કકળાટ – દિપિકા પરમાર
હાઈકુ – હરસુખ રાયવડેરા
This site is dedicated to Shrimad Bhagvat Mahapuran
Back to top ↑
Copy Protected by Chetan's WP-Copyprotect.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.